Document ID: 31996D0688

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Νοεμβρίου 1996 για τη χορήγηση άδειας στα κράτη μέλη να επιτρέπουν προσωρινά την εμπορία σπόρων προς σπορά σίκαλης (Secale cereale L.) που δεν πληρούν τις απαιτήσεις της οδηγίας 66/402/ΕΟΚ του Συμβουλίου (96/688/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 66/402/ΕΟΚ του Συμβουλίου, της 14ης Ιουνίου 1996, για την εμπορία σπόρων προς σπορά σιτηρών (1), όπως τροποποιήθηκε τελευταία από την οδηγία 95/6/ΕΚ της Επιτροπής (2), και ιδίως το άρθρο 17, την αίτηση που έχει υποβάλει η Αυστρία, Εκτιμώντας: ότι, στην Αυστρία, η παραγωγή σπόρων προς σπορά ορισμένων χειμερινών ποικιλιών σίκαλης (Secale cereale L.) που ανταποκρίνονται στις απαιτήσεις της οδηγίας 66/402/ΕΟΚ σε σχέση με την ελάχιστη βλαστική ικανότητα ήταν ανεπαρκής το 1996 και, επομένως, δεν δύναται να καλύψει τις ανάγκες αυτής της χώρας 7 ότι οι εν λόγω ποικιλίες θεωρείται ότι προσφέρονται ιδιαιτέρως από την άποψη της προστασίας του περιβάλλοντος και της υπαίθρου 7 ότι δεν είναι δυνατόν να καλυφθεί ικανοποιητικά, έτσι ώστε να πληρούνται οι όροι της ως άνω οδηγίας, η εν λόγω ανάγκη με σπόρους προς σπορά που προέρχονται, είτε από άλλα κράτη μέλη, είτε από τρίτες χώρες 7 ότι, ως εκ τούτου, είναι σκόπιμο να δοθεί άδεια στην Αυστρία να επιτρέψει, για χρονική περίοδο η οποία λήγει στις 31 Δεκεμβρίου 1996, την εμπορία σπόρων προς σπορά του προαναφερομένου είδους που υπόκεινται σε λιγότερο αυστηρές απαιτήσεις 7 ότι, επιπλέον, θα πρέπει να δοθεί άδεια στα λοιπά κράτη μέλη τα οποία είναι σε θέση να προμηθεύουν την Αυστρία με σπόρους που δεν πληρούν τις απαιτήσεις της οδηγίας, να επιτρέψουν την εμπορία των σπόρων αυτών 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής σπόρων προς σπορά, και γεωργικών, δενδροκηπευτικών και δασικών φυτών προς φύτευση, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Χορηγείται άδεια στην Αυστρία να επιτρέψει, για χρονική περίοδο η οποία λήγει στις 31 Δεκεμβρίου 1996, την εμπορία στο έδαφός της 515 τόνων, κατ' ανώτατο όριο, σπόρων προς σπορά χειμερινών ποικιλιών σίκαλης (Secale cereale L.) που απαριθμούνται ακολούθως και δεν πληρούν τις απαιτήσεις οι οποίες καθορίζονται στο παράρτημα ΙΙ της οδηγίας 66/402/ΕΟΚ σχετικά με την ελάχιστη βλαστική ικανότητα, υπό την προϋπόθεση ότι η βλαστική ικανότητα είναι τουλάχιστον 80 % καθαρών σπόρων και ότι η επίσημη ετικέτα φέρει την ένδειξη «ελάχιστη βλαστική ικανότητα 80 %»: i) EHO-Kurz ii) Elect iii) Schlδger iv) Motto v) Danko vi) Kustro vii) Albedo viii) Oktavian. Άρθρο 2 Χορηγείται άδεια και στα λοιπά, εκτός του αιτούντος, κράτη μέλη να επιτρέψουν, υπό τους όρους που καθορίζονται στο άρθρο 1 και για τους λόγους που επικαλείται το αιτούν κράτος μέλος, την εμπορία στο έδαφός τους των σπόρων προς σπορά που επιτρέπεται να διαθέτουν στο εμπόριο σύμφωνα με την παρούσα απόφαση. Άρθρο 3 Τα κράτη μέλη ανακοινώνουν αμελλητί στην Επιτροπή και τα λοιπά κράτη μέλη τις διάφορες ποσότητες σπόρων προς σπορά που φέρουν ετικέτα και που επιτρέπεται να διατίθενται στο εμπόριο στο έδαφός τους σύμφωνα με την παρούσα απόφαση. Άρθρο 4 Η παρούσα απόφαση απευθύνεται στα κράτη μέλη. Βρυξέλλες, 22 Νοεμβρίου 1996.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 13
5283
122
2106
5360
913
614
2014
525

EuroVoc IDs (Expanded): 13
5283
122
2106
5360
913
614
2014
525

Dataset Source: meu

Split: train